CELEX: 52010PC0780
Language: fi
Date: 2010-12-20
Title: Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta tehdyn Euro–Välimeri-sopimuksen 98 artiklan täytäntöönpanoa koskevasta, assosiaationeuvostossa vahvistettavasta Euroopan unionin kannasta

|

52010PC0780

Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta tehdyn Euro–Välimeri-sopimuksen 98 artiklan täytäntöönpanoa koskevasta, assosiaationeuvostossa vahvistettavasta Euroopan unionin kannasta  /* KOM/2010/0780 lopull. - NLE 2010/0375 */  

	[pic] | EUROOPAN KOMISSIO |Bryssel 20.12.2010KOM(2010) 780 lopullinen2010/0375 (NLE)EhdotusNEUVOSTON PÄÄTÖSEuroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta tehdyn Euro–Välimeri-sopimuksen 98 artiklan täytäntöönpanoa koskevasta, assosiaationeuvostossa vahvistettavasta Euroopan unionin kannastaPERUSTELUT1. Assosiaatiosopimukset ovat Euroopan unionin ja eteläisen Välimeren alueen maiden välisten suhteiden oikeusperusta.2. EU:n ja eteläisen Välimeren alueen maiden suhteet muuttuvat teknisesti yhä monimutkaisemmiksi, kun Euro–Välimeri-sopimuksia pannaan täytäntöön. Sen vuoksi näiden sopimusten täytäntöönpanoa valvovien elinten toimintaa on mukautettava vastaamaan tätä kehitystä. Euro–Välimeri-sopimuksiin liittyviin assosiaatiokomiteoihin on perustettu alakomiteoita tarkkailemaan kumppanuuden ensisijaisten tavoitteiden täytäntöönpanoa ja lainsäädäntöjen lähentämistä.3. EU:n ja Algerian assosiaatiosopimus tuli voimaan 1. syyskuuta 2005. Tähän mennessä assosiaatiokomitean yhteyteen on perustettu kuusi alakomiteaa: ”Teollisuus, kauppa ja palvelut”, ”Liikenne, ympäristö ja energia”, ”Tietoyhteiskunta, tutkimus, innovaatio, koulutus, audiovisuaaliala ja kulttuuri”, ”Maatalous ja kalastus”, ”Oikeus- ja sisäasiat” ja ”Tulliyhteistyö”. Lisäksi on perustettu sosiaaliasiain työryhmä.4. Poliittinen vuoropuhelu, turvallisuus ja ihmisoikeudet ovat olennainen osa assosiaatiosopimukseen perustuvia Euroopan unionin ja Algerian suhteita. Lisäksi ne ovat tärkeä osa EU:n suhteita sen välimerellisiin kumppaneihin Euro–Välimeri-kumppanuuteen perustuvissa alueellisissa puitteissa.5. Tältä pohjalta ja noudattaen EU:n ja Algerian assosiaationeuvoston tekemää päätöstä N:o 3/2007 assosiaatiokomitean alakomiteoiden ja sosiaaliasiain työryhmän perustamisesta komissio ehdottaa, että olemassa olevien alakomiteoiden ja työryhmien oheen perustetaan uusi alakomitea ”Poliittinen vuoropuhelu, turvallisuus ja ihmisoikeudet”.6. Alakomitean puheenjohtajuudesta vastaa EU:n osalta Euroopan ulkosuhdehallinnon edustaja yhteistyössä Euroopan komission kanssa.7. Alakomitean tarkoitus ja toimiala sekä täytäntöönpanomenettelyt esitetään liitteenä olevassa työjärjestyksessä. Alakomitean tehtävistä ja työjärjestyksestä on keskusteltu Algerian viranomaisten kanssa.2010/0375 (NLE)EhdotusNEUVOSTON PÄÄTÖSEuroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta tehdyn Euro–Välimeri-sopimuksen 98 artiklan täytäntöönpanoa koskevasta, assosiaationeuvostossa vahvistettavasta Euroopan unionin kannastaEUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen 218 artiklan 9 kohdan,ottaa huomioon komission ehdotuksen[1],sekä katsoo seuraavaa:(1) Euro–Välimeri-sopimus Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta tehtiin 22 päivänä huhtikuuta 2002, ja se tuli voimaan 1 päivänä syyskuuta 2005.(2) Sopimuksen 98 artiklan mukaan assosiaationeuvosto voi päättää sopimuksen täytäntöönpanossa tarvittavan työryhmän tai elimen perustamisesta,ON HYVÄKSYNYT TÄMÄN PÄÄTÖKSEN:1 artiklaEuroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa vahvistettava Euroopan unionin kanta, joka koskee kyseisen sopimuksen 98 artiklan täytäntöönpanoa, pohjautuu tämän päätöksen liitteenä olevaan luonnokseen assosiaationeuvoston päätökseksi.2 artiklaAlakomitea koostuu Euroopan unionin sekä Algerian demokraattisen kansantasavallan hallituksen edustajista. Sen puheenjohtajina toimivat molemmat osapuolet vuorotellen. Euroopan ulkosuhdehallinnon edustaja toimii alakomitean puheenjohtajana Euroopan unionin nimissä. Euroopan komissio osallistuu toimintaan toimivaltuuksiensa mukaisesti. Jäsenvaltioille ilmoitetaan alakomitean kokouksista, ja ne kutsutaan mukaan kokouksiin.Tehty BrysselissäNeuvoston puolestaPuheenjohtaja […]LIITEEU:N JA ALGERIAN ASSOSIAATIONEUVOSTON PÄÄTÖSalakomitean ”Poliittinen vuoropuhelu, turvallisuus ja ihmisoikeudet” perustamisestaEU:n ja Algerian assosiaationeuvosto, jokaottaa huomioon Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta tehdyn Euro–Välimeri-sopimuksen, jäljempänä ’assosiaatiosopimus’,sekä katsoo seuraavaa:(1) EU:n ja sen eteläisen Välimeren alueen kumppanimaiden suhteita ja yhteistyötä voidaan kehittää ottaen huomioon unionin toimivaltuudet sekä kunkin Välimeren alueen maan erityispiirteet ja tarpeet.(2) EU:n ja Algerian suhteet ovat lähentyneet jatkuvasti assosiaatiosopimuksen täytäntöönpanon myötä. Suhteita on kuitenkin tarkistettava säännöllisesti.(3) Assosiaationeuvosto on jo päättänyt[2] perustaa EU:n ja Algerian assosiaatiokomitean yhteyteen alakomiteoita asianmukaisen institutionaalisen kehyksen luomiseksi yhteistyön täytäntöönpanoa ja tiivistämistä varten.(4) Demokratian periaatteiden, ihmisoikeuksien ja perusvapauksien kunnioittaminen muodostaa osapuolten sisä- ja ulkopolitiikan perustan ja on assosiaatiosopimuksen olennainen osa.(5) Poliittinen vuoropuhelu ja turvallisuus ovat olennainen osa assosiaatiosopimusta, ja niistä keskustellaan sopimuksessa tarkoitetuissa elimissä.(6) Algeria ja EU asettavat poliittiselle vuoropuhelulle kunnianhimoiset tavoitteet, jotka perustuvat muun muassa seuraavien yhteisten arvojen vastavuoroiseen kunnioittamiseen: demokratia, oikeusvaltio, kaikkien ihmis- ja kansalaisoikeuksien sekä poliittisten, taloudellisten, sosiaalisten ja kulttuuristen oikeuksien suojelu ja edistäminen, mukaan luettuna oikeus kehitykseen. Lisäksi osapuolet keskustelevat turvallisuuteen liittyvistä kysymyksistä, kuten terrorismin ja kaikenlaisen järjestäytyneen rikollisuuden torjunnasta.(7) Assosiaatiosopimuksen 98 artiklassa määrätään sopimuksen täytäntöönpanossa tarvittavien työryhmien tai elinten perustamisesta,ON PÄÄTTÄNYT SEURAAVAA:1 artikla1. Perustetaan EU:n ja Algerian assosiaatiokomitean, jäljempänä ’assosiaatiokomitea’, yhteyteen alakomitea ”Poliittinen vuoropuhelu, turvallisuus ja ihmisoikeudet”, jonka työjärjestys esitetään liitteessä.Alakomitea työskentelee assosiaatiokomitean alaisuudessa ja raportoi sille kunkin kokouksensa jälkeen.2. Alakomitean toimivaltuuksiin kuuluvia kysymyksiä voidaan käsitellä myös korkeammalla tasolla Algerian ja EU:n välisessä poliittisessa vuoropuhelussa.3. Assosiaatiokomitea ehdottaa toimivaltuuksiensa puitteissa assosiaationeuvostolle kaikkia tarvittavia toimenpiteitä, joilla voidaan varmistaa alakomitean tehokas toiminta.2 artiklaTämä päätös tulee voimaan päivänä, jona se hyväksytään.Tehty [...] […] päivänä [...]kuuta [...].EU:n ja Algerian assosiaationeuvoston puolestaLIITEAlakomitean N:o 7 ”Poliittinen vuoropuhelu, turvallisuus ja ihmisoikeudet” työjärjestys1. Kokoonpano ja puheenjohtajuusAlakomitea ”Poliittinen vuoropuhelu, turvallisuus ja ihmisoikeudet”, jäljempänä ’alakomitea’, koostuu assosiaatiosopimuksen osapuolten edustajista. Osapuolten korkea-arvoiset virkamiehet toimivat vuorotellen sen puheenjohtajana.2. AsemaAlakomitea työskentelee EU:n ja Algerian assosiaatiokomitean, jäljempänä ’assosiaatiokomitea’, alaisuudessa ja raportoi sille kunkin kokouksen jälkeen. Alakomitealla ei ole päätösvaltaa. Se voi kuitenkin tehdä ehdotuksia assosiaatiokomitealle.3. ToimialatAlakomitea tarkastelee EU:n ja Algerian assosiaatiosopimuksen täytäntöönpanoa jäljempänä luetelluilla aloilla. Ihmisoikeuksia, demokratiakehitystä, hyvää hallintotapaa sekä terrorismin ja järjestäytyneen rikollisuuden torjumiseksi tehtävään yhteistyöhön liittyviä turvallisuuskysymyksiä koskevissa asioissa alakomitea on käytännössä ensisijainen seurantamekanismi. Se arvioi erityisesti lainsäädännön lähentymisessä, täytäntöönpanossa ja soveltamisessa tapahtunutta edistystä sekä tarkastelee julkisen hallinnon alalla tehtävää yhteistyötä ja tähän liittyviä käytännön kysymyksiä. Lisäksi alakomitea arvioi seuraavassa luetelluilla aloilla tapahtunutta edistystä ja tarkastelee niillä mahdollisesti ilmeneviä ongelmia sekä ehdottaa toimenpiteitä:a) oikeusvaltio, hyvä hallinto ja demokratia, erityisesti oikeuslaitoksen riippumattomuus, oikeussuojan toteutuminen, oikeuslaitoksen uudistusten tukeminen, kokemusten vaihtaminen ja koulutus;b) ihmisoikeuksia ja perusvapauksia koskevien kansainvälisten yleissopimusten ratifioinnin ja täytäntöönpanon jatkaminen, mahdollinen liittyminen yleissopimusten vapaaehtoisiin pöytäkirjoihin sekä näihin yleissopimuksiin mahdollisesti tehtyjä varaumia koskeva näkemysten vaihtaminen; yhteistyö ihmisoikeuksia koskevien kansainvälisten menettelyjen ja mekanismien kanssa;c) kuolemanrangaistuksen ja kidutuksen sekä kaikenlaisen syrjinnän torjunta;d) lasten ja naisten oikeudet;e) sananvapaus, kansalaisyhteiskunnan asema sekä ihmisoikeusaktivistien suojelu;f) yhteistyö kansainvälisen oikeuden alalla, demokratiakehityksen edistäminen sekä hyvä julkinen hallinto;g) yhteistyö monenvälisissä ihmisoikeusjärjestöissä;h) terrorismin ja järjestäytyneen rikollisuuden torjunta;i) ulko- ja turvallisuuspolitiikkaa ja erityisesti konfliktien ehkäisyä, aseistariisuntaa sekä joukkotuhoaseiden leviämisen estämistä koskevat neuvottelut;j) yhteisen edun kannalta tärkeistä, alueellista ja kansainvälistä turvallisuutta koskevista kysymyksistä käytävät neuvottelut;k) kansallisten elinten hallinto- ja toimintavalmiuksien vahvistaminen.Luettelo ei ole tyhjentävä, vaan assosiaatiokomitea voi lisätä siihen muita aiheita osapuolten yhteisestä sopimuksesta.Alakomitean kokouksissa voidaan käsitellä yhtä, useampaa tai kaikkia edellä luetelluista aloista.4. SihteeristöEuroopan ulkosuhdehallinnon virkamies ja Algerian demokraattisen kansantasavallan hallituksen virkamies toimivat yhdessä alakomitean pysyvinä sihteereinä ja valmistelevat alakomitean kokoukset.Kaikki alakomiteaa koskevat tiedonannot toimitetaan sihteereille.5. KokouksetAlakomitea kokoontuu aina, kun tilanne sitä edellyttää, ja vähintään kerran vuodessa vuorotellen Algeriassa ja EU:ssa. Kokous voidaan kutsua koolle jommankumman osapuolen pyynnöstä, jonka toimivaltainen pysyvä sihteeri toimittaa toiselle osapuolelle. Toisen osapuolen sihteeri vastaa alakomitean kokouksen koolle kutsumista koskevaan pyyntöön 15 työpäivän kuluessa.Erityisen kiireellisissä tapauksissa alakomitea voidaan kutsua koolle lyhyemmällä varoitusajalla osapuolten yhteisestä sopimuksesta. Koolle kutsumista koskevat pyynnöt on tehtävä kirjallisesti.Alakomitean kokoukset pidetään osapuolten yhteisesti sopimana ajankohtana ja yhteisesti sovitussa paikassa.Asianomainen pysyvä sihteeri kutsuu kokoukset koolle puheenjohtajaa kuultuaan. Ennen kutakin kokousta kummankin osapuolen valtuuskunnan aiottu kokoonpano ilmoitetaan puheenjohtajalle.Alakomitea voi molempien osapuolten suostumuksella kutsua kokouksiinsa asiantuntijoita saadakseen tarvittavia erityistietoja.6. Kokousten esityslistaPyynnöt, jotka koskevat asioiden ottamista alakomitean esityslistalle, toimitetaan alakomitean pysyville sihteereille. Puheenjohtaja laatii alustavan esityslistan kutakin kokousta varten toisen osapuolen suostumuksella vähintään 10 päivää ennen kokouksen alkua.Alustavaan esityslistaan sisältyvät asiat, joiden esityslistalle ottamista koskeva virallinen pyyntö on toimitettu sihteereille vähintään 15 päivää ennen kokouksen alkua. Käsiteltäviä asioita koskevat asiakirjat on toimitettava molemmille osapuolille siten, että ne ovat perillä vähintään seitsemän päivää ennen kokousta.Alakomitea vahvistaa esityslistan kokouksen alussa.7. PöytäkirjaPysyvät sihteerit laativat kunkin kokouksen jälkeen pöytäkirjan ja hyväksyvät sen. Pysyvät sihteerit toimittavat jäljennöksen pöytäkirjasta sekä alakomitean mahdolliset ehdotukset assosiaatiokomitean sihteereille ja puheenjohtajalle.8. JulkisuusEllei toisin päätetä, alakomitean kokoukset eivät ole avoimia eivätkä kokousasiakirjat ole julkisesti saatavilla.YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS1. EHDOTUKSEN NIMI:Alakomitean ”Poliittinen vuoropuhelu, turvallisuus ja ihmisoikeudet” perustaminen EU:n ja Algerian assosiaatiosopimuksen puitteissa.2. BUDJETTIKOHDAT:Luku ja momentti: ei sovelleta.Kyseiseksi varainhoitovuodeksi budjetoitu määrä: ei sovelleta.3. RAHOITUSVAIKUTUKSETX Ehdotuksella ei ole rahoitusvaikutuksia.( Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin:(milj. euroa yhden desimaalin tarkkuudella)Tulopuolen budjettikohta | Tulot[3] | 12 kk:n jakso, joka alkaa pp/kk/vvvv | [Vuosi n] |Momentti ... | Vaikutukset omiin varoihin |Momentti ... | Vaikutukset omiin varoihin |Toteutuksen jälkeen |[n+1] | [n+2] | [n+3] | [n+4] | [n+5] |Momentti ... |Momentti ... |4. PETOSTENTORJUNTA…5. MUUT HUOMAUTUKSET…[1] EUVL C [...], [...], s. [...].[2] EU:n ja Algerian assosiaationeuvoston päätös N:o 3/2007, EUVL L 330, 15.12.2007, s. 31.[3] Perinteiset omat varat (maatalousmaksut, tulli- ja sokerimaksut) on ilmoitettava nettomääräisinä eli bruttomäärästä on vähennettävä kantokuluja vastaava 25 prosentin osuus.